
Ministru kabineta rīkojums Nr. 246
Rīgā 2023. gada 2. maijā (prot. Nr. 24 11. §)
Par valsts nekustamā īpašuma Raiņa ielā 2–6, Aucē, Dobeles novadā, nodošanu Dobeles novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Iekšlietu ministrijai nodot bez atlīdzības Dobeles novada pašvaldības īpašumā valsts nekustamo īpašumu (nekustamā īpašuma kadastra Nr. 4605 900 0480) – nedzīvojamo telpu (telpu grupas kadastra apzīmējums 4605 009 0913 001 001) un tam piekrītošās 784/4488 domājamās daļas no divām būvēm (būvju kadastra apzīmējumi 4605 009 0913 001 un 4605 009 0913 002) un zemes vienības (zemes vienības kadastra apzīmējums 4605 009 0913) –  Raiņa ielā 2–6, Aucē, Dobeles novadā (turpmāk – nekustamais īpašums), kas ierakstīts zemesgrāmatā uz valsts vārda Iekšlietu ministrijas personā, lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai. 
· 2. Dobeles novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Dobeles novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Dobeles novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

